Pančicy-Kukow

Pančicy-Kukow ( Panschwitz-Kuckau) je hornjołužiska gmejna a wjeska w sakskim wokrjesu Budyšin. Gmejna słuša k zarjadniskemu zwjazkej „Při Klóšterskej wodźe“ a k serbskemu sydlenskemu rumej a leži něhdźe dźewjeć kilometrow juhowuchodnje Kamjenca w serbskich Horjanach. Pančicy-Kukow ma wokoło 2.200 wobydlerjow, wot kotrychž je něhdźe połojca we wsy samej žiwa. W lěće 2001 rěčachu 49,7 % wobydlerstwa serbsce.Martin Walde: Demographisch-statistische Betrachtungen im Gemeindeverband „Am Klosterwasser.“ W: Lětopis 51 (2004), čo. 1. 

 Geografija 
Pančicy-Kukow leža mjez 165 do 185 m nad NN na něhdyšich zahonach klóštra Marijina hwězda. Přez Pančicy-Kukow běži Klóšterska woda, přitok Čorneho Halštrowa, kotraž dźěli historiskej wjesnej dźělej Pančicy a Kukow.

 Wjesne dźěle 
Pančicy-Kukow nasta w lěće 1957 ze samostatneju wjeskow Pančicy a Kukow. Ke gmejnje słušeja slědowace wjeski: 

 wjes  wob.  <small>přer.staroba  ♀/♂a  kwocientmłodychb  kwocientstarychc  wosoby/domjacnosć Časecy  22  39,3  83  36  21  2,4  Hłupońca  23  45,3  130  17  11  2,1  Jawora  127  43,7  105  27  36  2,9  Kanecy  52  41,8  100  26  23  2,9  Kašecy  121  38,8  102  34  23  3,1  Lejno  110  41,7  96  36  30  2,8  Nowe Městačko  9  61,4  125  0  80  1,8  Pančicy-Kukow  1130  44,9  81  18  31  2,4  Stara Cyhelnica  52  44,9  108  16  21  3,1  Swinjarnja  73  41,6  128  21  17  2,8  Wotrow  278  39,4  108  39  31  3,3  Zejicy  40  38,9  82  44  30  2,5  Žuricy  104  41,7  126  27  28  2,6   gmejna  2141  43,2  93  24  30  2,6 podaća po cencusu 2011; staw: 9.5.2011Statistiski krajny zarjad Sakskeje: gmejna Pančicy-Kukow a: ličba mužow na 100 žonowb: poměr ličby wosobow pod 18 lětami k 100 wosobam mjez 18 a 65c: poměr ličby wosobow nad 65 lětami k 100 wosobam mjez 18 a 65


 Wobydlerstwo 
mini|Klóšter Marijina hwězda w Pančicach-Kukowje
Po ludličenju z lěta 2011 bydlachu w gmejnje Pančicy-Kukow 2.141 wobydlerjow. Z tutych přisłušachu 1.662 romsko-katolskej cyrkwi (77,6 %), 201 ewangelskej cyrkwi (9,4 %) a 278 k druhej abo žanej nabožinskej zhromadnosći (13 %).Datowa banka censusa na zensus2011.de  Po němskim censusu lěta 2022 přisłušachu 75,8 % wobydlerstwa romsko-katolskej cyrkwi a 8 % ewangelskej. Přerězna staroba ležeše w gmejnje pola 44,4 lět.Datowe łopjeno za gmejnu Pančicy-Kukow na zensus.sachsen.de; wotwołane 6. januara 2025 (pdf-dataja)

Katolscy wobydlerjo słušeja ke Chróšćanskej wosadźe. Nimale wšitke wsy maja katolsku wjetšinu wobydlerstwa, nimo Žuric, Kašec a Hłupońcy na juhu gmejny, kotrež běchu tradicionelnje přewažnje ewangelske z katolskej mjeńšinu. Tamniši protestanća přisłušeja ewangelskej wosadźe w Hornim Wujězdźe.

 Politika 
Gmejna słuša k sakskemu wólbnemu wokrjesej 53 (Budyšin 2) a k zwjazkowemu wólbnemu wokrjesej 156 (Budyšin I).

 Gmejnska rada 
Gmejnska rada ma tuchwilu dwanaće čłonow, mjez nimi jenička žona. Komunalne wólby lěta 2024 mějachu slědowace wuslědki:Wuslědki komunalnych wólbow dnja 9. junija 2024 w Pančicach-Kukowje na wahlen.sachsen.de

 Strony a zjednoćenstwa 2024 2019 2014 % sydła % sydła % sydłaKřesćansko-demokratiska unija Němskeje (CDU)53,6754,9753,57Serbske wolerske zjednoćenstwo46,4545,1546,55 cyłkownje 100,0 12 100,0 12 100,0 12 wobdźělenje 75,4 % 73,3 % 61,2 %

Gmejnskej radźe přisłušeja wot 2024 slědowacy radźićeljo a radźićelka:

 CDU: Robert Paška, Peter Rietscher, Bosćij Marian Schurk, Philipp Knopp, Jan Ješka, Michał-Tomaš Krawc, Matthias Kubaš
 Serbske wolerske zjednoćenstwo: Joachim Kokla, Anton Pjetaš, Clemens Škoda, Grit Hawšowa, Stefan CyžTole su woleni gmejnscy a měšćanscy radźićeljo. W Serbskich Nowinach dnja 12. junija 2024.

 Wjesnjanosta 
Čestnohamtski wjesnjanosta Pančic-Kukowa je Markus Kreuz (CDU) z Wotrowa. Wón bu dnja 31. awgusta 2014 z 84,5 % hłosow wuzwoleny. Wolerske wobdźělenje wučini 67,5 %.Wuslědki komunalnych wólbow dnja 31. awgusta 2014 w Pančicach-Kukowje na statistik.sachsen.de

+wólby wjesnjanostywólbawjesnjanostanamjetwuslědk (%)2021Markus KreuzCDU89,1201484,52011Handrij MikelaCDU/SSWZ81,02088Franc PjetašCDU91,4200197,7

 Kubłanje 
W Pančicach-Kukowje nadeńdźe so Serbska zakładna „Šula Ćišinskeho“.Lisćina šulow z poskitkom serbskeje wučby na webstronje Rěčneho centruma WITAJ Serbska srjedźna šula je so w lěće 2006 zawrěła.

 Wosobiny 
 We wsy so narodźili 
Kukow
 hlej Kukow#Wosobiny

Pančicy
 Mikławš Andricki (1871–1908) – duchowny, spisowaćel, publicist a přełožowar
 Jurij Słodeńk (1873–1945) – wučer, hudźbnik, spisowaćel, narodny prócowar
 Jan Andricki (1880–1955) – wučer, kantor, kulturny a narodny prócowar, dirigent

 We wsy skutkowali 
 Jan Jurij Prokop Hančka (1731–89) – rjadnik, rěčespytnik, spisaćel nabožinskich spisow; 1759–89 kapłan w Marijinej hwězdźe
 Mikławš Rachel (1855–1930) – lěkar, spěchowar lajskeho dźiwadła; 1885–1930 w Pančicach
 Mikławš Bejmak (1897–1958) – wučer a kulturny prócowar; 1922–46 a 1951–58 w Pančicach
 Gerat Libš (1935–2012) – basnik
 Stanisław Tilich (* 1959) – ministerski prezident Swobodneho stata Sakskeje; bydli w Pančicach-Kukowje

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Sydlišćo při Klóšterskej wodźe
Kategorija:Gmejna w Sakskej
Kategorija:Pančicy-Kukow
Kategorija:Sydlišćo w serbskim sydlenskim rumje
Kategorija:Załoženje gmejny 1957